Andreas Kristian Andersen Grimsø

Andreas Kristian Andersen Grimsø (født 12. oktober 1850 i Steigen, død 30. juli 1927 på Vega) var en norsk politiker (Venstre) og gårdbruker.Vilhelm Haffner: Stortinget og statsrådet 1915–1945, bind 1, Oslo 1949, side 89–90.

Han arbeidet i ungdommen i fiskeri og kystfart, fram til han i 1881 ble gårdbruker på Vega. Her var han medlem av herredsstyret fra 1885 og ordfører fra 1887 til 1904. Han hadde også andre lokale verv og var formann i styret for den lokale sparebanken fra 1893 til like før hans død.

Andersen Grimsø var stortingsrepresentant i åtte perioder: fra 1898 til 1906 for Nordlands amt, fra 1906 til 1921 for Søndre Helgelands krets. Han var Lagtingets president fra 1913 til 1921. Han var vararepresentant 1895–97 og møtte noen tid. Han var i hovedsak medlem av næringskomite nr. 1, herunder formann fra 1906 til 1921 (unntatt 1909, da han var nestformann).

Han var medlem av Stortingets deputasjon ved åpningen av Ofotbanen i 1903, av kongedeputasjonen til København i 1905 og av en deputasjon som 17. mai 1914 la ned krans på Christian Frederiks sarkofag i Roskilde domkirke. Han var medlem av flere offentlige kommisjoner og utvalg.

Han gav i 1927 ut Erindringer fra mine 25 aar paa Stortinget på Gyldendal.

Han ble tildelt 7. juni-medaljen og var ridder av Dannebrogordenen.

Grimsøs sønnesønn Andreas Grimsø møtte også på Stortinget for Nordland (1969–1971).

 Bibliografi 


 Referanser 

 Eksterne lenker 


Kategori:Stortingsrepresentanter fra Venstre
Kategori:Stortingsrepresentanter 1898–1900
Kategori:Stortingsrepresentanter 1901–1903
Kategori:Stortingsrepresentanter 1904–1906
Kategori:Stortingsrepresentanter 1907–1909
Kategori:Stortingsrepresentanter 1910–1912
Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter for Nordland
Kategori:Lagtingspresidenter
Kategori:Ordførere i Vega
Kategori:Venstre-ordførere i Nordland
Kategori:Riddere av Dannebrogordenen
Kategori:Norske bønder